I mi i nas dvoje / Kad se hoće, sve se može
I mi i nas dvoje / Kad se hoće, sve se može je singl sarajevske rock grupe Indexi. Objavila ga je izdavačka kuća Diskoton 1976. godine. Na ovom singlu Indexa uočljivo je komponiranje pjesama u progresivnom rock stilu. Muziku i aranžman za pjesmu "I mi i nas dvoje" napisao je basist Indexa Fadil Redžić, a tekst Maja Perfiljeva. Prvi put je javno izvedena na Zagrebačkom festivalu 1976. godine. Pjevač Indexa Davorin Popović u ovoj pjesmi pokazao je svoj pjevački kvalitet na odličan tekst Maje Perfiljeve, dok su ostali članovi sastava kroz izvrsno sviranje potvrdili da su u to vrijeme bili jedan od najkvalitetnijih muzičkih grupa u bivšoj Jugoslaviji. Na B strani singla je pjesma pod nazivom "Kad se hoće, sve se može" čija muzika i tekst su zasnovani na bosanskohercegovačkoj narodnoj muzici uz oponašanje sviranja saza na akustičnoj gitari i stila pjevanja iz istočne Hercegovine. Refren u pjesmi odsviran je u živahnom rock stilu iz ranih 1960-ih. Gitarist Indexa Slobodan "Bodo" Kovačević u obje pjesme na singl ploči pokazao je znanje i kvalitet sviranja akustične i električne gitare. Fotografiju i dizajn za omot singl ploče Indexa "I mi i nas dvoje / Kad se hoće, sve se može" uradio je Dragan S. Stefanović.